

ᒪᐃ 23, 2024

ᒪᓕᒐᓕᐅᖅᑎ ᔮᓐ ᒪᐃᓐ

ᒥᓂᔅᑕ ᑲᒪᒋᔭᓕᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ

Legislative Assembly of Nunavut

926 Sivumugiaq, 2nd Floor,

Iqaluit, Nunavut X0A 3H0

ᐊᐃᖓᐃ ᒥᓂᔅᑕ ᒪᐃᓐ,

ᐱᔾᔪᑎᒋᓪᓗᒋᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᑮᓇᐅᔭᓂᑦ ᐅᑎᕐᕕᐅᓂᕐᒧᑦ ᑐᒃᓯᕋᐅᑎᖏᑦ ᐅᓪᓗᓕᖅᓯᒪᔪᖅ ᒫᑦᓯ 11, 2024 ᐊᒻᒪᓗ ᒪᓕᒡᓗᒋᑦ ᑐᒃᓯᕋᐅᑎᒋᔭᓯ ᕿᒥᕐᕈᖁᔨᓂᕐᒧᑦ ᑐᒃᓯᕋᐅᑎᒥ ᐅᓪᓗᓕᖅᓯᒪᔪᖅ ᒫᑦᓯ 14, 2024, ᐅᐃᒍᓕᐅᑎᓯᒪᔪᑦ ᑕᑯᔪᓐᓇᖅᑕᑎᑦ ᐆᒻᒪᖅᑯᑎᑦ ᐊᑭᖏᓐᓄᑦ ᕿᒥᕐᕈᔩᑦ ᑲᑎᒪᔨᖏᑦᑕ ᐅᓂᒃᑳᖏᑦ 2024-02 ᐅᖃᐅᓯᖃᖅᑐᑦ ᑲᑎᒪᔨᓄᑦ ᐃᓱᒪᒋᔭᐅᓯᒪᔪᓂᑦ ᑖᓐᓇ ᐱᔾᔪᑎᒋᓪᓗᒍ.

ᐅᕙᙶᖅᑐᖅ,



ᐹᓪ ᐅᑲᓕᖅ

ᐃᒃᓯᕙᐅᑕᖅ

ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔩᑦ ᑲᑎᒪᔨᖏᑦ

ᐱᖃᑕᐅᔪᑦ: ᒪᓕᒐᓕᐅᖅᑎ ᐲᔾᔭᐃ ᐊᕿᐊᕈᖅ, ᒥᓂᔅᑕ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ ᓄᓇᕗᒻᒥ

ᐋᓇ ᕙᐅᓚ, ᒥᓂᔅᑕᐅᑉ ᑐᒡᓕᐊ, ᒐᕙᒪᓕᕆᔨᒃᑯᓐᓄᑦ

ᐆᓇᔅᑦ ᑕᒡᓚᔅ, ᐊᖓᔪᖅᑳᖅ ᐊᒻᒪ ᐊᐅᓚᑦᓯᔨᒻᒪᕆᒃ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ

ᓘᕆ−ᐋᓐ ᐅᐊᐃᑦ, ᓯᕗᓕᖅᑎᓄᑦ ᑐᑭᒧᐊᒃᑎᑦᑎᔨ, ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ

P.O. Box 1000, Stn 200, Iqaluit, NU, X0A 0H0



# 

# ᐅᖃᕐᕕᖃᓲᖅ ᒥᓂᔅᑕ ᑲᒪᒋᔭᓕᖕᒧᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ ᐅᑯᐊ ᐱᔾᔪᑎᒋᓪᓗᒋᑦ:

**ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖓᑦᑕ ᑐᒃᓯᕋᐅᑖ**

**ᐊᖏᖅᑕᐅᖁᓪᓗᒍ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎ**

**ᐱᒋᐊᕐᓗᑎᑦ**

**ᐊᐃᕆᓕ 1, 2024− ᒥ, ᓯᑎᐱᕆ 30, 2024−ᒧᑦ**

**ᐅᓂᒃᑳᓕᐊᖅ 2024-02**

**ᒪᐃ 23, 2024**

**ᓄᓇᕗᒻᒥ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ**

## 

## ᑲᑎᒪᔨᐅᖃᑕᐅᔪᑦ

ᐹᓪ ᐅᑲᓕᖅ ᐃᒃᓯᕙᐅᑕᖅ

ᒍᕋᐋᒻ ᓛᒃ ᐃᒃᓯᕙᐅᑕᐅᑉ ᑐᒡᓕᐊ

ᓯᑖᓐᓕ ᐋᓇᕝᓛᒃ ᑲᑎᒪᔨ

## ᐃᑲᔪᖅᑐᐃᔨᑦ

ᓘᕆ−ᐋᓐ ᐅᐊᐃᑦ ᑐᑭᒧᐊᒃᑎᑦᑎᔨᒻᒪᕆᒃ

ᐅᐄᑦ ᕕᓅ ᖃᐅᔨᒪᔨᑕᖅ

## ᓇᐃᒡᓕᒋᐊᖅᓯᒪᔪᑦ ᑎᑎᖅᑲᑦ

|  |  |
| --- | --- |
|  |  |
| GN | ᓄᓇᕗᒻᒥ ᒐᕙᒪᒃᑯᑦ |
| GRA | ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑦ |
| FSR | ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎ |
| FSR Fund | ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎ ᐊᑭᖏᓐᓄᑦ ᑮᓇᐅᔭᑦ |
| kWh | ᑭᓗᐅᐊᑦ ᐃᑲᕐᕋᒧ |
| NESP | ᓄᓇᕗᑦ ᐅᒻᒪᖅᑯᑎᓄᑦ ᐃᑲᔫᓯᐊᓄᑦ ᐱᓕᕆᐊᒃᓴᖅ |
| PPD | ᐅᖅᓱᐊᓗᓕᕆᔨᒃᑯᑦ |
| QEC | ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ |
| SAO | ᕼᐋᒻᒪᓚᒃᑯᑦ ᐊᐅᓚᑦᑎᔨᖓᑦ |
| URRC | ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ |
| URRC Act | *ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓄᑦ ᐱᖁᔭᖅ* |
|  |  |

# [ᐃᓗᓕᖏᑦ](#_bookmark0)

[1.0 The APPLICATION 1](#_Toc165612510)

[2.0 BACKGROUND 1](#_Toc165612511)

[3.0 PROCESS 3](#_Toc165612512)

[4.0 CONSIDERATION OF THE APPLICATION 4](#_Toc165612513)

[5.0 URRC RECOMMENDATIONS 6](#_Toc165612514)

1. ᑐᒃᓯᕋᐅᑕᖅ
2. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ, ᑎᒃᑯᐊᖅᑕᐅᓯᒪᓪᓗᑎᒃ ᐆᒻᒪᖅᑯᓯᕆᔨᐅᕗᑦ, ᒪᓕᒃᖢᒍ ᐊᒡᒍᖅᓯᒪᓂᖓ 12. (1) *ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᑦ ᐱᖁᔭᖅ* (URRC Act), ᐊᖏᖅᑕᐅᑎᑦᑎᕙᒡᓗᑎᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖓᑦᑕ ᒥᓂᔅᑕᒧᑦ (ᒥᓂᔅᑕ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ), ᓴᖅᑭᑦᑎᒋᐊᓚᐅᙱᓐᓂᖏᓐᓂᒃ ᐊᑭᖃᓕᖅᑎᑕᐅᒋᐊᓚᐅᙱᓐᓂᖓᓂ ᐅᕝᕙᓘᓐᓃᑦ ᐊᑭᓕᒃᑲᓐᓂᕆᐊᓕᖕᓂᒃ. ᒥᓂᔅᑕ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ ᐊᒻᒪᑦᑕᐅᖅ ᐊᑐᕆᐊᖃᖅᑎᑕᐅᕗᖅ ᒪᓕᒡᓗᒍ ᐊᒡᒍᖅᓯᒪᓂᓕᒃ 12 (2) ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦᑕ ᐱᖁᔭᕐᒥᑦ, ᖃᐅᔨᑎᑕᐅᖃᑦᑕᕈᒪᓪᓗᓂ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓂᒃ ᑖᔅᓱᒪ ᐊᑐᖅᑕᐅᕙᒃᑑᑉ ᐱᔪᒪᓂᕆᔭᖓᓂᒃ ᐊᑐᖅᑎᑦᑎᔪᒪᓪᓗᑎᒃ ᖃᔅᓯᐅᓇᔭᖅᑎᑕᐅᓂᖓᓂᒃ ᐊᑭᓕᒃᑲᓐᓂᕆᐊᓕᖕᒥᓪᓘᓐᓃᑦ.
3. ᑎᑎᖅᑲᑎᒍᑦ ᐅᓪᓗᓕᖅᓯᒪᓪᓗᓂ ᒫᑦᓯ 11, 2024−ᒥᒃ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᒃᓯᕋᓚᐅᖅᑐᑦ ᒥᓂᔅᑕᒧᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ, ᐊᖏᖅᑕᐅᔪᒪᓪᓗᑎᒃ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐊᑭᖃᖅᑎᒋᔪᒥᒃ 3.70 cents per kilowatt hour, ᐊᐃᕆᓕ 1, 2024−ᒥᑦ ᓯᑎᐱᕆ 30, 2024−ᒧᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᒃᓯᕋᓚᐅᕆᕗᖅ ᐊᖏᖅᑕᐅᖁᓪᓗᒍ ᓯᕗᓪᓕᖅᐹᖅᓯᐅᑎ ᐅᑎᖅᑎᑕᒃᓴᐅᔪᖅ ᐅᖅᓱᐊᓘᑉ ᐊᑭᖓᓄᑦ ᓱᕐᕋᔾᔭᐃᒃᑯᑎᒧᑦ ᐊᑐᖅᑕᐅᓇᔭᖅᑐᒧᑦ ᐊᐃᕆᓕ 1, 2024 ᐊᑯᓐᓂᖓᓂ ᐊᒻᒪ ᑭᖑᓪᓕᖅᐹᒥ ᐊᖏᖅᑕᐅᕝᕕᖓᑕ ᐅᓪᓗᖓᓂᒃ ᐅᖅᓱᐊᓘᑉ ᐊᑭᖓᓄᑦ ᓱᕐᕋᔾᔭᐃᒃᑯᑎᒧᑦ. ᑎᑎᖅᑲᑎᒍᑦ ᐅᓪᓗᓕᖅᓯᒪᓪᓗᓂ ᒫᑦᓯ 14, 2024−ᒥᒃ ᒥᓂᔅᑕ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ ᑖᔅᓱᒥᖓ ᑐᓴᖅᑎᑕᐅᔪᒪᓚᐅᖅᑐᖅ ᖃᓄᐃᓕᖓᓂᐊᕐᒪᖔᑕ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᔾᔪᑎᖃᕐᓗᑎᒃ ᑐᒃᓯᕋᐅᑎᒋᓯᒪᔭᖏᓐᓂᒃ.
4. ᐱᓕᕆᐊᖑᓯᒪᔪᑦ
5. ᒫᓐᓇᐅᔪᖅ ᐊᑭᒋᑎᑕᐅᔪᑦ ᐊᖏᖅᑕᐅᓚᐅᖅᓯᒪᕗᖅ ᐅᑐᐱᕆ 1, 2022−ᒥ, ᒪᓕᒃᖢᒍᑦ ᒥᓂᔅᑕᐅᑉ ᐊᑐᖁᔭᖓ ᐅᓪᓗᓕᖅᓯᒪᔪᖅ ᓯᑎᐱᕆ 8, 2022, ᐃᓚᒋᔭᐅᖃᑕᐅᓪᓗᓂ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ 2022/23−ᒧᑦ ᓯᕗᓪᓕᖅ I ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑦ. ᐅᖁᒪᐃᓐᓂᖓᒍᑦ ᐅᖅᓱᐊᓘᑉ ᐊᑭᒋᔭᐅᓂᐊᕋᓱᒋᔭᐅᓂᖓᑦ $0.96[[1]](#footnote-1) ᐊᑕᐅᓯᖅ ᓖᑕᒧᑦ (ᐅᖁᒪᐃᓐᓂᖓᒍᑦ ᑕᒪᐃᓐᓄ ᓄᓇᓕᓕᒫᓄᑦ) ᐊᑭᓪᓗᐊᑕᖓᓄᑦ ᐊᒃᑐᐊᓂᖃᖅᐳᖅ ᐊᑭᒋᓂᐊᕋᓱᒋᔭᐅᔪᒧᑦ ᐅᖅᓱᐊᓘᑉ ᓈᓴᖅᑕᐅᓂᖓᓄᑦ ᑲᑎᓯᒪᓂᖏᓐᓄᓪᓗ ᐃᓗᐃᑦᑑᓪᓗᑎᒃ ᓂᕈᐊᖅᑕᐅᓯᒪᔪᓪᓗ ᐅᖅᓱᐊᓘᑉ ᐊᑭᖏᑦ ᒪᓕᒃᑐᑦ ᑭᖑᓂᑦᑎᓐᓂ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᑕ ᐊᐅᓚᓂᕆᔭᖏᑕ ᐊᑐᖃᑦᑕᖅᓯᒪᔭᖏᓐᓄᑦ. 2022−ᒥ ᐊᐅᔭᒃᑯᑦ ᐅᖅᓱᐊᓗᐃᑦ ᐊᑭᖏᑦ ᑐᙵᕕᖃᓚᐅᖅᐳᑦ ᐅᖅᓱᐊᓗᓕᕆᔨᒃᑯᓐᓂ ᓄᓇᓕᖕᓂ ᒐᕙᒪᒃᑯᓐᓂᓪᓗ ᐱᔨᑦᑎᕋᖅᑎᒃᑯᓐᓂ ᐊᒻᒪ 2022/23−ᒥ ᐊᑭᒋᓂᐊᕋᓱᒋᔭᐅᔪᑦ ᐊᑭᖏᑦ ᒪᓕᒃᑕᐅᓚᐅᖅᐳᑦ ᓂᐅᕐᕈᑕᐅᔪᑦ ᐅᖅᓱᐊᓘᑉ ᐊᑭᖏᓐᓄᑦ ᐋᖅᑭᒋᐊᖅᑕᐅᔪᓄᑦ ᓄᓇᕗᑦ ᒐᕙᒪᒃᑯᓐᓄᑦ ᐅᖃᐅᓯᐅᓚᐅᖅᑐᑦ ᕕᕗᐊᕆ 6, 2022−ᒥ ᐱᒋᐊᖅᖢᓂ.
6. ᑭᖑᓂᐊᒍᓪᓗ, ᐅᑐᐱᕆ 1, 2023−ᒥ, ᐆᒻᒪᖅᑯᑎᑦ ᐊᑭᖏᑦ ᐋᖅᑭᒋᐊᖅᑕᐅᓚᐅᖅᐳᑦ ᑕᑯᒃᓴᐅᖁᓪᓗᒋᑦ ᐊᑭᑐᓂᖅᓴᐅᓂᖏᑦ ᐅᖅᓱᐊᓗᖕᒧᑦ ᐊᑭᒋᔭᐅᓂᐊᕋᓱᒋᔭᐅᔪᓄᑦ. ᐅᖁᒪᐃᓐᓂᖓᒍᑦ ᐅᖅᓱᐊᓘᑉ ᐊᑭᒋᔭᐅᓂᐊᕋᓱᒋᔭᐅᓂᖓ $0.96[[2]](#footnote-2)ᓖᑕ ᐊᑕᐅᓯᖅ ᐃᓚᒋᐊᖅᑕᐅᓚᐅᖅᑐᖅ $1.20 ᐊᑕᐅᓯᖅ ᓖᑕ (ᐅᖁᒪᐃᓐᓂᖓᒍᑦ ᓄᓇᓕᓕᒫᓂᑦ). ᐊᑭᑦᑐᕆᐊᖅᑐᑦ 2023−ᒥ ᐃᓗᐃᑦᑐᑦ ᐊᒻᒪ ᓂᕈᐊᖅᑕᐅᓯᒪᔪᑦ ᐅᖅᓱᐊᓗᐃᑦ ᐊᑭᖏᑦ ᐋᖅᑭᒃᑕᐅᓚᐅᖅᐳᑦ ᐋᖅᑭᒋᐊᖅᑕᐅᔪᒧᑦ ᐊᑭᓪᓗᐊᑕᖏᓐᓄᑦ ᐊᑐᙱᖔᖅᖢᑎᒃ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒥᒃ ᑲᑎᑕᐅᔪᓂᒃ.
7. ᒥᓂᔅᑕᓄᑦ ᐊᑐᖁᔭᐅᓯᒪᔪᑦ ᐅᓪᓗᖓᓐᓂᒃ ᒪᐃ 30, 2014 ᐱᖁᔨᓯᒪᔪᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ ᐊᑐᐃᓐᓇᕈᐃᖁᔭᐅᓪᓗᑎᑦ ᓇᓚᐅᑦᑖᖅᑕᐅᓯᒪᔪᒥᑦ ᖃᓄᐃᓕᖓᓛᕋᓱᒋᔭᐅᒻᒪᖔᑕ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎ ᑮᓇᐅᔭᖁᑎᖏᑦ, ᑖᒃᑯᐊ ᓄᐊᑉᐸᓪᓕᐊᓲᖑᖕᒪᑕ ᐊᒥᐊᒃᑯᖏᑦ ᐅᑭᓪᓚᑦᑖᖏᓐᓂᑦ ᐊᒻᒪᓗ ᓯᕗᓪᓕᖅ ᐊᑭᒋᖁᔭᐅᔪᓄᑦ ᑐᒃᓯᕋᐅᑦ ᐊᑭᖓ ᐊᑯᓪᓕᖅᐹᖅᓯᐅᕐᓂᖅ ᓈᓴᐅᑎᓂ ᓇᓚᐅᑦᑖᖅᑕᐅᓯᒪᔪᒧᓪᓗ. ᑖᒃᑯᓇᓂ ᒥᓂᔅᑕᓄᑦ ᐊᑐᖁᔭᐅᓯᒪᔪᓂᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄ ᑐᒃᓯᕋᐅᑎᓕᐅᖁᔭᐅᓪᓗᑎᑦ ᐅᖅᓱᐊᓪᓗᖕᒧᑦ ᐊᑭᖓᓄᑦ ᐅᖅᓱᐊᓘᑉ ᓱᕐᕋᔾᔭᐃᒃᑯᑎᖓᓄᑦ ᖃᖓᑐᐃᓐᓇᑦᑎᐊᖅ ᐅᖅᓱᐊᓘᑉ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᐅᑉ ᐊᒥᐊᒃᑯᖏᑦ ᖄᖏᐅᑎᓂᐊᕋᓱᒋᔭᐅᒃᐸᑕ ᑭᒡᓕᒋᔭᖓᓂ ᐃᓚᒋᐊᒃᑲᓐᓂᕐᓗᑎᒃ ᒥᒃᖠᒋᐊᕐᓗᑎᒡᓘᓐᓃᑦ $1−ᒥᓕᐊᓂᒃ ᑕᖅᑭᑦ ᐊᕐᕕᓂᓕᑦ ᐊᑐᖅᑎᓪᓗᒋᑦ.
8. ᒫᓐᓇᐅᔪᖅ ᑐᒃᓯᕋᐅᑕᐅᔪᖅ ᐅᖅᓱᐊᓗᖕᒧᑦ ᐊᑭᖓᓄᑦ ᓱᕐᕋᔾᔭᐃᒃᑯᑎᒧᑦ ᐅᑎᖅᑎᑦᑎᕕᐅᔪᒪᓪᓗᑎᒃ 3.70 cents per kWh−ᒧᑦ ᐊᑐᕐᓂᐊᖅᖢᓂ ᐊᐃᕆᓕ 1, 2023−ᒥ ᓯᑎᐱᕆ 30, 2023−ᒧᑦ. ᐅᖅᓱᐊᓗᖕᒧᑦ ᐊᑭᓕᐅᖅᑕᐅᓯᒪᔪᑦ ᐅᑎᖅᑎᑕᐅᓂᖓᓄᑦ ᑎᑎᖅᑕᐅᓯᒪᔪᖅ ᑐᒃᓯᕋᐅᑎᑉ ᐃᓚᒋᓪᓗᓂᐅᒃ ᓇᓚᐅᑦᑖᖅᑕᐅᓯᒪᔪᑦ ᐊᑯᓪᓕᖅᐹᖅᓯᐅᕐᓂᖅ ᓈᓴᐅᑎᓂ ᐅᖅᓱᐊᓗᖕᒧᑦ ᐊᑭᖓ $1.20 ᐊᑕᐅᓯᕐᒧᑦ ᓖᑕᒧᑦ ᐊᑭᓪᓚᑦᑖᖓ ᐅᓪᓗᒥᒧᑦ ᐊᒻᒪᓗ ᓇᓚᐅᑦᑖᖅᑕᐅᓯᒪᔪᑦ ᐅᖅᓱᐊᓗᖕᓄᑦ ᐊᑭᖏᑦ, ᐅᓪᓗᕐᓄᑦ ᐊᐃᕆᓕ 1. 2024-ᒥ ᓯᑎᐱᕆ 30, 2024-ᒧᑦ. ᑐᙵᕕᒋᓗᒋᑦ ᐅᖅᓱᐊᓗᖕᒧᑦ ᐊᑭᖏᓐᓄᑦ ᐅᑎᖅᑎᑕᐅᓂᖓ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ ᓇᓚᐅᑦᑖᖅᑕᐅᓯᒪᔪᖅ ᐊᑭᓕᖅᑕᐅᔭᕆᐊᓖᑦ ᐆᒻᒪᖅᑯᑎᖃᖅᑎᐅᔪᓄᑦ $3.4 ᒥᓕᐊᓐ ᓯᑎᐱᕆ 30, 2024-ᒥᑦ ᐱᒋᐊᖅᓯᒪᔪᖅ.
9. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐊᖏᖅᑕᐅᖁᔨᓯᒪᔪᑦ ᑮᓇᐅᔭᓂᑦ ᐅᑎᖅᑎᑦᑎᕕᐅᔪᒪᓪᓗᑎᑦ ᐊᒥᐊᒃᑯᖓᓐᓂᒃ ᐊᑭᓕᕆᐊᓕᖕᓂᑦ ᐅᖅᓱᐊᓗᖕᒧᑦ ᐊᑭᓕᐅᑕᐅᓯᒪᔪᓂᑦ ᐱᔭᐅᓯᒪᔪᑦ ᐊᑭᖏᑦ ᓇᓚᐅᑦᑖᖅᑕᐅᓯᒪᔪᑎᒍᑦ ᑐᙵᕕᒋᔭᐅᓪᓗᑎᑦ ᐊᑭᖏᑦ, ᐆᒻᒪᖅᑎᖃᖅᑎᐅᔪᓄᑦ ᐊᑐᖅᑕᐅᓪᓗᓂ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᕐᔭᐃᒃᑯᑎᑦ ᑮᓇᐅᔭᓂᑦ ᐅᑎᕐᕕᐅᓂᕐᒧᑦ ᖃᐅᔨᓴᐅᑎᖓᒍᑦ. ᐱᔭᕆᐊᖃᖅᑐᖃᖅᓯᒪᙱᓚᖅ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎ ᐊᑭᑐᓗᐊᖅᑎᑦᑎᑦᑕᐃᓕᓂᕐᒧᑦ ᐊᑐᖅᑕᐅᓇᔭᖅᑐᒥᒃ ᑕᒪᒃᑯᐊ ᐆᒻᒪᖅᑯᒻᒧᑦ ᐊᑭᖏᑦ ᑭᖑᓪᓕᖅᐹᒥᒃ ᐊᖏᖅᑕᐅᓚᐅᖅᓯᒪᓂᖏᓐᓄᑦ ᐃᓚᒋᔭᐅᓪᓗᓂ 2022/23−ᒧᑦ ᐊᑭᓕᖅᓲᑕᐅᖁᔭᓄᑦ ᑐᒃᓯᕋᐅᑦ, ᑭᓯᐊᓂᓗᑦᑕᐅᖅ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᓇᓚᐅᑦᑖᖅᓯᒪᕗᑦ ᑕᒪᓐᓇ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎ ᑮᓇᐅᔭᖁᑎᒋᔭᐅᔪᖅ ᖄᖏᐅᑎᓇᔭᕐᓂᖓᓂᒃ $1.0 ᒥᓕᐊᓂᒃ ᐃᓱᓕᑦᑕᕐᕕᒋᔭᐅᔪᒥᒃ ᐱᓇᔪᓚᐅᙱᑉᐸᑕ ᐊᑐᖅᑕᐅᓇᔭᖅᑐᒥᒃ 3.70 cents per kWh−ᒧᑦ. ᐱᔪᒪᔾᔪᑎᖓᓐᓂᑦ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑐᒃᓯᕋᓚᐅᖅᑐᑦ ᐊᖏᖅᑕᐅᖁᔨᓪᓗᑎᑦ 3.70-cents per kWh-ᒧᑦ ᐅᖅᓱᐊᓗᖕᒧᑦ ᐊᑭᖓᓄᑦ ᓱᕐᕋᔾᔭᐃᒃᑯᑎᒧᑦ ᐅᑎᕐᕕᐅᔪᓐᓇᖅᑎᑕᐅᑲᐃᓐᓇᕐᓗᑎᑦ, ᐱᒋᐊᕐᓗᓂ ᐊᐃᕆᓕ 1, 2024-ᒥᑦ.
10. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᕿᒥᕐᕈᓪᓗᑎᒃ ᐱᓇᔫᑎᒥᒃ ᐱᖁᔨᓪᓗᑎᒡᓗ ᒥᓂᔅᑕᒧᑦ ᑲᒪᒋᔭᖃᖅᑐᒧᑦ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᑐᓚᐅᑲᖕᓂᐊᖅᑐᒥᒃ ᐊᑭᒥᒃ ᐋᖅᑭᒃᓯᖁᔨᓪᓗᑎᒃ. ᑎᑎᖅᑲᑎᒍᑦ ᐅᓪᓗᓕᖅᓯᒪᓪᓗᓂ ᒫᑦᓯ 22, 2024-ᒥᑦ, ᒥᓂᔅᑕ ᑲᒪᒋᔭᓕᒃ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᔪᓐᓇᖅᑎᑦᑎᓚᐅᖅᐳᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐊᑐᓕᖁᓪᓗᒋᑦ ᓯᕗᓪᓕᕐᒥᒃ ᐅᖅᓱᐊᓗᖕᒧᑦ ᐊᑭᖓᓄᑦ ᓱᕐᕋᔾᔭᐃᒃᑯᑎᒧᑦ ᐊᑭᖃᖅᑎᒋᔪᒧᑦ 3.70−cents per kWh-ᒧᑦ ᐊᐃᕆᓕ 1, 2024-ᒥ, ᑭᖑᓪᓕᐹᕐᒥᑦ ᐊᖏᖅᑕᐅᓂᖓᓄᑦ ᐅᓪᓗᖓᓐᓂ ᑐᒃᓯᕋᐅᓯᐅᕐᕕᒋᓚᐅᖅᑕᕐᒥ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᑦ ᖃᐅᔨᒪᓕᓚᐅᖅᑐᑦ ᐊᑐᓕᖅᑎᑕᐅᓂᖓ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐅᑎᖅᑎᑕᐅᔪᒃᓴᑦ ᐊᑐᖅᑕᐅᓇᔭᖅᑐᖅ ᐱᐅᓛᒃᑰᖅᑎᑕᐅᓚᐅᖅᐳᖅ ᑭᒃᑯᑐᐃᓐᓇᓄᑦ ᒪᓕᒃᖢᓂᓗ ᑲᔪᓯᑎᑦᑎᓇᔭᕐᓂᕐᒥᒃ ᖃᔅᓯᐅᓂᖓᑕ ᐊᑕᐅᓰᓐᓇᒃᑰᖅᑎᑕᐅᓇᔭᕐᓂᖓᓂᒃ ᑕᒪᐃᓐᓄᑦ ᐆᒻᒪᖅᑯᑎᓄᑦ ᐊᑭᓕᖅᑐᐃᔨᓄᑦ.
11. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᑐᓕᖁᓚᐅᖅᑕᖏᑦ ᓇᐃᒡᓕᒋᐊᖅᓯᒪᓪᓗᒋᑦ ᖁᓛᓂ ᓇᓗᓇᐃᖅᓯᒪᔪᑦ, ᐊᐃᕆᓕ 22, 2024−ᖑᑎᓪᓗᒍ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ ᒥᓂᔅᑕ ᐊᖏᖅᓯᓚᐅᖅᐳᖅ ᐅᖅᓱᐊᓗᖕᒥ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒥᒧᑦ ᐅᑎᖅᑎᑕᐅᔪᒃᓴᖅ ᐊᑐᖅᑕᐅᓇᔭᖅᑐᒥᒃ 3.70 cents per kWh-ᒧᑦ ᐱᒋᐊᕐᓗᒍ ᐊᐃᕆᓕ 1, 2024-ᒥ ᓯᕗᓪᓕᖅᐹᖅᓯᐅᑎᒋᓗᒍ ᒪᓕᒡᓗᒍ ᐊᒡᒍᖅᓯᒪᓂᓕᒃ 12.1 (1) ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔨᑦ ᑲᑎᒪᔨᑦ ᐱᖁᔭᖓ ᐃᒪᐃᓕᖓᔪᖅ: “ᕿᒥᕐᕈᔨᑦ ᑲᑎᒪᔨᓄᑦ ᐱᓕᕆᐊᖑᖁᔭᐅᔪᖃᖅᐸᑦ ᑎᑎᕋᖅᓯᒪᒃᑲᓐᓂᖅᑐᖅ 12(2) ᒪᓕᒡᓗᒍ, ᕿᒥᕐᕈᔨᑦ ᑲᑎᒪᔨᑦ ᐊᑐᓕᖁᔨᑐᐃᓐᓇᕆᐊᖃᖅᐳᑦ ᓯᕗᓪᓕᖅᐹᖅᓯᐅᒻᒥᒃ ᐅᕝᕙᓘᓐᓃᑦ ᐊᑭᖓᓂᒃ ᑭᓯᐊᓂ ᖃᓄᖅᑑᖁᔭᐅᒃᐸᑕ ᒪᓕᒡᓗᒍ ᑎᑎᕋᖅᓯᒪᓂᓕᒃ 16, ᐊᒻᒪ ᒥᓂᔅᑕ ᕿᒥᕐᕈᔩᑦ ᑲᑎᒪᔨᓄᑦ ᐱᔪᓐᓇᖅᑎᑦᑎᒃᐸᑦ ᐆᒻᒪᖅᑯᑎᒋᖁᔭᐅᔪᓂᒃ ᐊᑐᓕᖅᑎᓪᓗᒍ ᓯᕗᓪᓕᖅᐹᖅᓯᐅᑕᐅᖁᔭᐅᔪᖅ ᐅᕝᕙᓘᓐᓃᑦ ᐊᑭᖓ.”
12. ᐱᓕᕆᐊᖑᓂᖓ
13. ᐊᒡᒍᖅᓯᒪᓂᓕᒃ 13 (1.1) ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᑯᔭᖓ ᐃᒪᐃᑎᑦᑎᔪᓐᓇᖅᐳᖅ:

ᐅᖃᐅᓯᐅᔪᑦ ᑲᑎᒪᔩᑦ ᕿᒥᕐᕈᑎᓪᓗᒋᑦ, ᐱᔪᒪᔾᔪᑎᖏᓐᓂᑦ ᑐᒃᓯᕋᐅᑎᓂᑦ ᐋᖅᑭᒃᓯᒪᖁᔭᐅᔪᒥᑦ ᐊᑭᖏᓐᓂᑦ ᑖᒃᑯᐊ ᒥᑭᓐᓂᖅᓴᓄᑦ ᑐᒃᓯᕋᐅᑎᐅᕗᑦ, ᑲᑎᒪᔩᑦ ᕿᒥᕐᕈᔪᑦ ᐅᓂᒃᑳᓕᐅᕆᐊᓖᑦ ᒥᓂᔅᑕᒧᑦ ᑲᒪᒋᔭᓕᖕᒧᑦ ᐅᓪᓗᑦ 90 ᐃᓗᐊᓂ ᑐᓂᔭᐅᓚᐅᖅᑎᓪᓗᒋᑦ ᒥᓂᔅᑕᒥᑦ ᑐᓴᕐᕕᖃᕈᒪᓗᑎᑦ ᖃᓄᐃᓕᖓᖁᔨᓂᖓᓂᑦ ᐊᒡᒍᖅᓯᒪᒃᑲᓐᓂᖅᑐᖅ 12(2).

1. ᕿᒥᕐᕈᓚᐅᖅᖢᑎᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐱᓇᔫᑎᒋᔭᖓᓂᒃ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐋᖅᑭᒃᓯᓚᐅᖅᐳᑦ ᑖᓐᓇ ᐱᓇᔫᑎᒋᔭᐅᔪᖅ ᐱᕐᔪᐊᖑᙱᖦᖢᓂ ᐱᓇᔫᑎᒋᔭᐅᓂᖓᓂᒃ.
2. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᖃᑦᑕᖅᑐᑦ ᑐᒃᓯᕋᐅᑎᒥᒃ ᐊᖅᑯᑎᖃᖅᖢᑎᒃ ᐃᓄᖕᓄᑦ ᑐᓴᐅᒪᔭᐅᑎᑦᑎᓚᐅᖅᑐᑦ, ᐊᖅᑯᑎᖃᖅᖢᑎᒃ ᒐᕙᒪᒃᑯᓐᓂᑦ ᑐᓴᒐᒃᓴᓕᕆᔨᖏᓐᓂᑦ ᑕᒪᐃᓐᓂᑦ ᓄᓇᓕᖕᓂᑦ, ᑎᑎᖅᑲᑎᒍᓪᓗ ᑕᒪᐃᓐᓄᑦ ᒪᓕᒐᓕᐅᖅᑎᓄᑦ ᒪᓕᒐᓕᐅᕐᕕᖕᒥᑦ ᓄᓇᕗᒻᒥ, ᒪᐃᔭ ᕼᐋᒻᒪᓚᒃᑯᑦ ᐊᐅᓚᑦᓯᔨᖏᓐᓄᑦ ᐊᒻᒪᓗ ᐃᑲᔪᖅᑎᖓ ᕼᐋᒻᒪᓚᒃᑯᑦ ᐊᐅᓚᑦᓯᔨᖓᑕ ᓄᓇᕘᓕᒫᒥᑦ.
3. ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔩᑦ ᑲᑎᒪᔨᖏᑦ ᐊᑐᐃᓐᓇᕈᖅᑎᑦᑎᓚᐅᖅᑐᑦ ᐱᕕᒃᓴᐅᔪᓐᓇᖅᑐᓂᒃ ᐃᓄᓕᒫᑦ ᑎᑎᕋᖅᓯᒪᔪᑎᒍ ᐅᖃᕐᕕᓴᖃᖅᑎᑕᐅᓗᑎᒃ ᑐᕌᖓᔪᓂᑦ ᑐᒃᓯᕋᐅᑎᓂᑦ ᑐᓂᔭᐅᖁᓪᓗᒋᑦ ᐃᓱᓕᕝᕕᒃᓴᖃᕐᓗᒍ ᒪᐃ 1, 2024−ᒥ. ᒪᕐᕉᖕᓂᒃ ᑎᑎᕋᖅᓯᒪᔪᓂᒃ ᑐᒃᓯᕋᐅᑎᓂᒃ ᐱᔭᐅᔪᖃᓚᐅᖅᐳᖅ ᐃᓄᖕᓂᑦ ᑐᒃᓯᕋᐅᑎᑦ ᐱᔾᔪᑎᒋᓪᓗᒋᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑭᐅᓚᐅᖅᐳᑦ ᑐᓐᓂᖅᑯᑕᐅᓚᐅᖅᑐᓄᑦ ᐊᐃᕆᓕ 27, 2024−ᒥ ᐊᒻᒪ ᒪᐃ 6, 2024−ᒥ.
4. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᕿᒥᕐᕈᓚᐅᖅᑐᑦ ᑐᒃᓯᕋᐅᑎᒥᑦ ᐊᒻᒪᓗ ᑐᑭᑖᓚᐅᖅᑐᑦ ᑖᒃᑯᐊ ᑐᑭᓯᐅᒪᔾᔪᑏᑦ ᐱᔭᐅᔭᕆᐊᖃᓚᐅᕐᒪᑕ. ᑐᑭᓯᒋᐊᒐᒃᓴᓂᒃ ᑐᒃᓯᕋᖅᑐᖃᓚᐅᖅᐳᖅ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ ᐊᐃᕆᓕ 5, 2024−ᒥ ᐊᒻᒪ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑭᐅᓯᓚᐅᖅᖢᑎᒃ ᐊᐃᕆᓕ 19, 2024−ᒥ.
5. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐃᓱᒪᒃᓴᖅᓯᐅᕐᓂᕆᔭᖓᑦ ᑕᒪᑐᒧᖓ ᐱᔾᔪᑕᐅᔪᒧᑦ ᐋᖅᑭᒃᑕᐅᓯᒪᕗᖅ ᑖᒃᑯᓇᓂ ᐅᓂᒃᑲᐅᓯᕐᓂ.
6. ᐱᓇᔫᑦ ᐃᓱᒪᒋᔭᐅᓂᖓ
7. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐱᑎᑦᑎᓚᐅᖅᐳᑦ, ᑕᒪᓐᓇ ᐃᓚᒋᔭᐅᑎᑕᐅᓪᓗᓂ ᐱᓇᔫᑎᒧᑦ, ᖃᖓᒃᑰᕋᔭᕐᓂᖏᓐᓂᒃ ᑎᑎᕋᖅᓯᒪᔪᑦ ᖃᔅᓯᐅᓂᐊᕋᓱᒋᔭᐅᔪᓂᒃ ᑕᖅᑭᑕᒫᑦ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᓯᑎᐱᕆ 30, 2024 ᑎᑭᓐᓇᓱᖕᓂᖓᓄᑦ, ᓇᓗᓇᐃᔭᖅᓯᒪᓗᑎᒃ ᖃᔅᓯᐅᓂᕆᔭᖏᓐᓄᑦ ᐱᓇᔫᑎᑉ ᐅᑎᖅᑎᑦᑎᓂᕐᒧᑦ ᐊᑐᖅᑕᐅᓇᔭᖅᑐᒧᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐅᖃᖅᐳᑦ ᑕᒪᒃᑯᐊ ᖃᖓᒃᑰᕐᓂᖓᓄᑦ ᐊᑐᖅᑕᐅᕙᓪᓕᐊᓇᔭᖅᑐᑦ ᑐᙵᕕᖃᖅᑎᑕᐅᓂᖏᓐᓂᒃ ᐅᑯᓄᖓ ᑐᓴᖅᑕᐅᔪᒃᓴᓄᑦ ᑲᖐᒋᔭᐅᔪᓄᓪᓗ:
   * 1. ᐊᖏᔫᑎᑦ ᐅᖅᓱᐊᓗᐃᑦ ᐊᑭᖏᑦ: ᐃᓗᐃᑦᑑᓈᖅᑕᐅᓪᓗᑎᒃ ᐅᖅᓱᐊᓗᐃᑦ ᓄᓇᓕᖕᓄᑦ ᐊᐅᓪᓚᖅᑎᑕᐅᔪᒃᓴᑦ ᒪᓕᒃᑕᐅᔪᑦ 2023-ᒥ ᐅᖅᓴᒃᑕᐅᒃᑲᓐᓂᖅᑎᓪᓗᒋᑦ ᐊᑭᒋᕙᒃᑕᖏᑦ. ᓄᑖᙳᕆᐊᖅᓯᒪᔪᒥᒃ ᐃᓗᐃᑦᑐᕐᒧᑦ ᐅᖅᓱᐊᓘᑉ ᐊᑭᒋᓂᐊᕋᓱᒋᔭᐅᔪᓂᒃ ᐊᑐᖅᑐᖃᓚᐅᙱᑦᑐᖅ ᐱᓇᔫᑎᒥᒃ.
     2. ᓂᕈᐊᒐᒃᓴᐅᔪᑦ ᐅᖅᓱᐊᓗᐃᑦ ᐊᑭᖏᑦ: ᓂᕈᐊᒐᒃᓴᐅᔪᑦ ᐊᑭᓪᓚᑦᑖᖏᑦ ᐅᖅᓱᐊᓗᐃᑦ ᐊᑭᖏᑦ ᐊᑐᖅᑕᐅᓚᐅᖅᑐᑦ ᔭᓄᐊᕆ 2024−ᒧᑦ ᑎᑭᓪᓗᒍ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᓂᐅᕕᖅᑕᖏᑦ ᐅᖅᓱᐊᓗᒃ ᓂᕈᐊᒐᒃᓴᐅᔪᓂᑦ ᐊᑭᓂᑦ ᐱᓕᕆᕝᕕᐅᔪᓂᑦ ᓯᓚᑖᓃᑦᑐᓂᑦ ᑳᓐᑐᕌᒃᑕᐅᓯᒪᔪᓂᑦ ᐊᑐᖅᑕᐅᓚᐅᖅᑐᑦ ᑖᒃᑯᓇᙵᑦ ᐅᖅᓱᐊᓗᓕᕆᔨᒃᑯᓐᓂᑦ ᐊᐅᓚᑦᑎᖁᓪᓗᒋᑦ ᓄᓇᕗᒻᒧᑦ ᐅᖅᓱᐊᓗᒃᑖᕆᔭᐅᓂᐊᖅᑐᓂᑦ ᐊᖏᔫᑎᑦ ᐅᒥᐊᕐᔪᐊᒃᑯᑦ ᐅᓯᑲᖅᑕᖅᑕᐅᕕᖏᓐᓂᑦ. ᓂᕈᐊᒐᒃᓴᕆᔭᐅᔪᑦ ᐅᖅᓱᐊᓗᖕᒧᑦ ᐊᑭᖏᑦ ᕕᕗᐊᕆ 2024−ᒥ ᓯᑎᐱᕆ 2024-ᒧᑦ ᓇᓚᐅᑦᑖᖅᑕᐅᓯᒪᔪᑦ ᑐᙵᕕᖃᖅᐳᑦ ᓄᑖᓂ ᐅᖅᓱᐊᓗᖕᒧᑦ ᐊᑭᖏᓐᓄᑦ ᐊᑐᐃᓐᓇᕈᖅᑎᑕᐅᔪᑦ ᐅᖅᓱᐊᓗᓕᕆᔨᒃᑯᓐᓄᑦ ᐊᑐᓯᒋᐊᓚᐅᖅᑐᑦ ᔭᓄᐊᕆ 2024−ᒥ. ᑖᒃᑯᐊ ᓄᑖᕈᕆᐊᖅᑕᐅᓯᒪᔪᑦ ᐅᖅᓱᐊᓗᖕᒧᑦ ᐊᑭᖏᑦ ᐋᖅᑭᒃᓯᒪᓂᖃᖅᑐᑦ ᐊᑯᓪᓕᖅᐹᖅᓯᐅᕐᓂᖅ ᓈᓴᐅᑎᓂ ᐊᑭᑭᒡᓕᒋᐊᖅᓯᒪᔪᓂᑦ ᐅᖅᓱᐊᓗᖕᒧᑦ ᐊᑭᖏᓐᓂᑦ.
     3. ᐅᖅᓱᐊᓗᒃ ᓈᓴᖅᓯᒪᔪᑦ: ᐅᖅᓱᐊᓗᖕᒧᑦ ᐊᑭᒋᓂᐊᕋᓱᒋᔭᐅᔪᖅ ᑕᑯᒃᓴᐅᑎᑕᐅᓪᓗᓂ ᐅᖁᒪᐃᓐᓂᖅᓯᐅᖅᑕᐅᓯᒪᔪᒧᑦ ᐅᖅᓱᐊᓘᑉ ᐊᑭᖓᓐᓄᑦ ᐅᖅᓱᐊᓗᒃ ᓈᓴᖅᑕᐅᓯᒪᔪᒥ ᐊᒻᒪ ᑲᑎᖅᓱᖅᑕᐅᓯᒪᓪᓗᓂ ᐃᓗᐃᑦᑐᕐᒧᑦ ᐅᖅᓱᐊᓗᖕᒧᑦ ᓂᕈᐊᖅᑕᐅᓯᒪᔪᒧᑦ ᐅᖅᓱᐊᓗᒃᑖᕆᔭᐅᕙᓪᓕᐊᔪᒧᑦ.
     4. ᓂᐅᕐᕈᑕᐅᔪᑦ ᐊᒻᒪ ᓴᖅᑭᑕᐅᓂᖏᑦ: ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ ᓴᖅᑭᑕᐅᓵᓚᐅᖅᑐᑦ ᓂᐅᕐᕈᑕᐅᓂᐊᕋᓱᒋᔭᐅᔪᓪᓗ.
8. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐅᖃᖅᓯᒪᔪᑦ ᐊᑭᑦᑐᕆᐊᕐᓂᐅᔪᖅ ᓇᓚᐅᑦᑖᖅᑕᐅᓯᒪᔪᓂᑦ ᐅᖅᓱᐊᓗᐃᑦ ᐊᑭᖏᑦ, ᑐᙵᕕᒋᓪᓗᒋᑦ ᔭᓄᐊᕆ 2024−ᒥ ᓇᓚᐅᑦᑖᖅᑕᐅᓂᑯᑦ ᐃᓗᐃᑦᑐᕐᒧᑦ ᐅᖅᓱᐊᓗᖕᒧᑦ ᐊᑭᖏᓐᓄᑦ, ᐊᑭᑦᑐᕆᐊᕈᑎᓇᔭᕐᒪᑦ ᓱᕐᕋᔾᔭᐃᒃᑯᑎ ᑮᓇᐅᔭᖁᑎᑦ ᐊᑭᓕᕆᐊᓖᑦ ᐆᒻᒪᖅᑯᑎᖃᖅᑎᐅᔪᓄᑦ $3.4 ᒥᓕᐊᓐ ᐱᒋᐊᕐᓗᓂ ᓯᑎᐱᕆ 30, 2024-ᒥ. ᔭᓄᐊᕆ 2024−ᒥ ᓂᕈᐊᖅᑕᐅᓯᒪᔪᖅ ᐅᖅᓱᐊᓘᑉ ᐊᑭᖓ 15 ᓴᓐᑦᔅ/ᓖᑕ ᐊᑭᑐᓂᖅᓴᐅᕗᖅ ᐃᓚᓕᐅᔾᔭᐅᓯᒪᔪᓂᑦ ᐆᒻᒪᖅᑯᑎᑦ ᐊᑭᓪᓗᐊᑕᖏᓐᓂᒃ. ᑐᑭᓯᒋᐊᒐᒃᓴᑦ ᐃᓚᓕᐅᑎᓯᒪᔪᑦ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐋᖅᑭᒃᑕᐅᓯᒪᔪᑦ ᐃᓚᓕᐅᔾᔭᐅᓯᒪᔪᑦ ᐱᓇᔫᑎᒥ ᑕᑯᒃᓴᐅᑎᑦᑎᕗᑦ ᐅᖁᒪᐃᓐᓂᖅᓯᐅᖅᑕᐅᓯᒪᔪᑦ ᐅᖅᓱᐊᓘᑉ ᐊᑭᖏᑦ ᑕᐃᒪᙵᑦ ᔭᓄᐊᕆ 2024−ᖑᓚᐅᖅᑎᓪᓗᒍ ᐊᓯᔾᔨᖅᓯᒪᓕᕐᓂᖏᓐᓂᒃ, ᑭᓯᐊᓂ ᐊᑭᑐᓂᖅᓴᐅᓂᐊᕋᓱᒋᔭᐅᕗᑦ $1.20/ᓖᑕᒧᑦ ᐊᑭᒋᓂᐊᕋᓱᒋᔭᐅᔪᒧᑦ 5−ᒥ 11−ᓴᒧᑦ/ᓖᑕᒧᑦ ᕕᕗᐊᕆ−ᒥ ᓯᑎᐱᕆ 2024−ᒧᑦ.
9. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐅᖃᖅᓯᒪᕗᑦ ᐅᑎᖅᑎᑕᐅᔪᒃᓴᖅ ᐊᑭᖓ 3.70 ᓴᒥᑦ ᑕᒪᐃᓐᓄᑦ ᑭᓗᕚᑦ ᐃᑲᕐᕋᒧᑦ ᓈᓴᐅᑎᑎᒍᑦ ᑲᑎᖅᓱᖅᑕᐅᓪᓗᓂ ᑐᕌᒐᕆᔭᖅ 0 ᐅᖅᓱᐊᓗᖕᒧᑦ ᐊᑭᖓᓄᑦ ᓱᕐᕋᔾᔭᐃᒃᑯᑎᑉ ᐊᑭᖓᓄᑦ ᓯᑎᐱᕆ 30, 2024−ᒥ ᐱᒋᐊᓛᖅᑐᒃᓴᐅᓪᓗᓂ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐅᖃᖅᓯᒪᕗᑦ ᐊᖏᖅᑕᐅᓯᒪᓂᖓᓂᒃ ᑐᒃᓯᕋᐅᑕᐅᓯᒪᔪᖅ ᐅᖅᓱᐊᓗᖕᒧᑦ ᐊᑭᒋᖁᔭᐅᔪᖅ ᐅᑎᕐᕕᐅᓂᐊᖅᐳᑦ ᐊᑭᖃᖅᑎᒋᔪᒥᒃ $19.41 (ᑖᒃᓯᔭᕈᑏᑦ ᐃᓚᓕᐅᑎᓗᒍ) ᑕᖅᑭᑕᒫᑦ ᒐᕙᒪᒃᑰᙱᑦᑐᓄᑦ ᐊᑭᓕᖅᓱᐃᔨᓄᑦ ᐊᑐᕌᖓᑕ 500 ᑭᓗᕚᑦ ᐃᑲᕐᕋᒧᑦ/ᑕᖅᑭᕐᒧᑦ ᐃᓚᓕᐅᑎᓗᒋᑦ ᐊᑭᓪᓚᑦᑖᖏᑦ.
10. ᐃᓚᒋᔭᐅᓪᓗᓂ ᐱᓇᔫᑎᒧᑦ ᐊᒻᒪ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑭᐅᔾᔪᑎᖏᓐᓄᑦ ᑐᑭᓯᒋᐊᒐᒃᓴᓄᑦ ᑐᒃᓯᕋᐅᑎᓄᑦ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᕿᒥᕐᕈᓚᐅᕆᕗᑦ ᐃᓄᖕᓄᑦ ᑐᓐᓂᖅᑯᑕᐅᔪᓂᒃ ᐊᒻᒪ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑭᐅᔾᔪᑎᖏᓐᓂᒃ. ᑭᒃᑯᑐᐃᓐᓇᕐᓄᑦ ᑐᓐᓂᖅᑯᑕᐅᔪᑦ ᐊᒃᑐᐊᓂᖃᓪᓗᐊᑕᖅᐳᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᓇᓚᐅᑦᑖᖅᓯᒪᔭᖏᑦᑕ ᐱᓕᕆᔾᔪᓯᖏᓐᓂᒃ, ᐊᐅᓚᑕᐅᓂᖓ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐊᔾᔨᒌᙱᑦᑐᓄᑦ ᐊᑭᓕᖅᓱᐃᔨᓄᑦ ᐊᒻᒪ ᐊᒃᑐᐃᔾᔪᑕᐅᔪᑦ ᐊᑭᓕᖅᓱᐃᔨᑦ ᐱᐅᖅᓱᐊᕋᓱᒃᑕᖏᓐᓄᑦ ᐆᒻᒪᖅᑯᑎᓄᑦ ᐊᑭᓕᒃᓴᖏᓐᓄᑦ.
11. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᔪᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑭᐅᓚᐅᕐᓂᖏᓐᓂᒃ ᑕᒪᐃᓐᓄᑦ ᖁᓛᓃᑦᑐᓄᑦ ᐅᖃᐅᓯᐅᓯᒪᔪᓄᑦ ᖃᓄᐃᓐᓂᐅᔪᓄᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑭᐅᓚᐅᖅᐳᑦ ᐊᐱᖅᑯᑎᒃᓴᓄᑦ ᖃᓅᓂᐊᕋᓱᒋᔭᐅᔪᓄᑦ ᐊᑐᖅᑕᐅᕙᒃᑐᓄᑦ ᐅᖃᖅᖢᓂ ᓈᒻᒪᖕᓂᕋᐃᓪᓗᓂ ᐊᑐᕆᐊᒃᓴᖅ ᐅᖅᓱᐊᓗᖕᒧᑦ ᐊᑭᖓᓄᑦ ᓱᕐᕋᔾᔭᐃᒃᑯᑎᒧᑦ ᑮᓇᐅᔭᖁᑎᒋᔭᐅᔪᓂᒃ (ᐊᒃᑐᐊᓂᓕᖕᓄᓪᓗ ᑲᔪᓯᔾᔪᑕᐅᕙᒃᑐᓄᑦ) ᐋᖅᑭᒋᐊᖅᓯᓗᑎᒡᓘᓐᓃᑦ ᑐᙵᕕᒋᔭᐅᔪᓂᒃ ᐆᒻᒪᖅᑯᒻᒧᑦ ᐊᑭᖏᓐᓂᒃ ᐅᖅᓱᐊᓗᐃᑦ ᐊᑭᖏᑦ ᐊᓯᔾᔨᕌᖓᑕ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᓂᓯᓚᐅᖅᐳᑦ/ᓈᒻᒪᒃᖢᓂ ᕿᒥᕐᕈᒋᐊᒃᓴᖅ ᐊᒻᒪ ᓇᓚᐅᑦᑖᒃᑲᓐᓂᕐᓗᑎᒃ ᐅᖅᓱᐊᓘᑉ ᐊᑭᖏᓐᓂᒃ ᑕᖅᑭᓄᑦ 6-ᓄᑦ ᒫᓐᓇ ᐅᖅᓱᐊᓘᑉ ᐊᑭᖓ ᐊᑭᓕᒐᒃᓴᙳᖅᑎᑕᐅᑐᐃᓐᓇᖁᓪᓗᒍ.
12. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᓇᓗᓇᐃᖅᓯᓚᐅᕐᒥᔪᑦ ᐅᖅᓱᐊᓗᖕᒥᑦ ᐊᑭᖏᑦ ᓱᕐᕋᔭᐃᒃᑯᑦ ᐃᒡᓗᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᑦ ᐊᑭᖏᑦ ᐊᑐᖅᑕᐅᖃᑦᑕᖅᑐᑦ ᐊᔾᔨᒌᒥᑦ ᐊᑭᓕᖅᑐᐃᖃᑦᑕᖅᑐᓕᒫᓄᑦ ᐊᑭᖏᑦᑎᒍᑦ, ᐊᒻᒪ ᐊᑭᓕᖅᓱᐃᖃᑦᑕᖅᑐᑦ ᐱᐅᖅᓱᐊᕐᓂᖏᑦ ᑐᓂᔭᐅᖃᑦᑕᖅᑐᑦ ᑮᓇᐅᔭᓂᑦ ᐊᑐᙱᓐᓂᖅᓴᐅᓪᓗᑎᑦ ᑭᓗᕚᑦᒥᑦ, ᓈᓴᖅᑕᐅᓪᓗᑎᑦ ᑕᒪᐃᓐᓂᑦ ᐆᒻᒪᖅᑯᑎᓄᑦ ᐊᑭᖏᑦ ᐊᒻᒪ ᐅᖅᓱᐊᓗᖕᒥᑦ ᐊᑭᖏᑦ ᓱᕐᕋᔭᐃᔾᔭᐃᑯᑎᖏᓐᓄᑦ ᐊᑭᖏᓐᓄᑦ.
13. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᐱᖅᑯᑎᖃᖅᓯᒪᔪᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓂᑦ ᓇᓚᐅᑦᑖᕐᓂᕐᒧᑦ ᐊᑐᖅᑕᐅᖃᑦᑕᖅᑐᓂᑦ ᑭᖑᓂᑦᑎᓐᓂᑦ. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᔪᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑐᓂᓯᓂᖏᓐᓂᑦ 'ᐊᓯᔾᔨᕐᓂᐅᔪᑦ ᐅᖅᓱᐊᓘᑉ ᐊᑭᖏᑦ ᓂᕆᐅᒋᔭᐅᙱᑦᑐᑦ ᐊᓯᔾᔩᓐᓇᐅᔭᖅᑐᓪᓗ, ᐅᖅᓱᐊᓗᖕᓂᓪᓗ ᓂᐅᕕᖅᑎᑦᓯᔩᑦ ᓯᕗᕐᖓᒍᑦ ᖃᐅᔨᒃᑲᐃᖃᑦᑕᙱᑦᑐᑦ ᐊᑭᖏᓐᓂᑦ ᐊᓯᔾᔨᕐᓂᐅᔪᓂᑦ' ᐊᑐᕐᓂᕐᒥᑦ ᐅᖅᓱᐊᓗᖕᒥᑦ ᐊᑭᑐᓗᐊᖅᑎᑦᑎᑦᑕᐃᓕᓂᕐᒧᑦ ᐊᑭᖏᓐᓄᑦ ᑮᓇᐅᔭᓂᑦ ᐊᒃᑐᐊᓂᖃᖅᑐᓂᓪᓗ ᐱᓕᕆᔾᔪᓯᕐᓂᑦ ᐊᑭᓕᖅᑐᐃᖃᑦᑕᖅᑐᑦ ᐱᐅᓂᖅᐹᒥᑦ ᐱᔪᒪᓂᖏᓐᓂᑦ.
14. ᑐᑭᓯᑦᑎᐊᒃᑲᓐᓂᕈᒪᓪᓗᑎᒃ, ᐊᑭᖏᑦ ᐊᓯᔾᔨᖅᑕᖅᑐᑦ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐱᓇᔫᑎᑦ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᓇᔪᖃᑦᑕᖅᓯᒪᕗᑦ ᐊᕐᕌᒍᓂ ᐊᓂᒍᖅᑐᓂᒃ ᑎᓕᐅᕈᒪᓪᓗᒋᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐅᖅᓱᐊᓗᓕᕆᔨᒃᑯᓐᓂ ᐃᓚᐅᑎᑦᑎᑦᑎᐊᒃᑲᓐᓂᖁᓪᓗᒋᑦ ᑐᑭᓯᐊᔭᐅᑦᑎᐊᕐᓂᖅᓴᐅᖁᓪᓗᒋᑦ ᐅᖅᓱᐊᓘᑉ ᐊᑭᖏᑦ ᐊᒻᒪ ᐊᑭᖏᑦ ᐋᖅᑭᒃᓯᒪᓂᕆᔭᖏᑦ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐅᖃᖃᑦᑕᐃᓐᓇᖅᐳᑦ ᐊᑭᓂᒃ ᐱᔨᐅᓂᖏᓐᓂᒃ ᐅᖅᓱᐊᓗᖕᒧᑦ ᐊᑭᒋᑎᑕᐅᔪᓄᑦ ᑭᐅᔪᓐᓇᙱᖦᖢᑎᒡᓗ ᐃᓚᖏᓐᓄᑦ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ ᑐᒃᓯᕋᐅᑎᖓᓐᓂᒃ ᐅᖅᓱᐊᓗᖕᒧᑦ ᐊᑭᒋᔭᐅᔪᓄᑦ ᐋᖅᑭᒃᑕᐅᓯᒪᔪᓄᑦ ᐱᓕᕆᔾᔪᓯᖏᓐᓄᑦ ᐅᖅᓱᐊᓗᓕᕆᔨᒃᑯᑦ ᐊᑐᖅᐸᒃᑕᖏᓐᓂᒃ.
15. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᖃᐅᔨᓚᐅᖅᑐᑦ ᐃᑲᔫᑎᖃᓪᓚᕆᒃᑲᔭᕐᓂᖓᓂᑦ ᑐᑭᓯᐅᒪᓂᕐᒥᑦ ᐅᖅᓱᐊᓗᓕᕆᔨᒃᑯᑦ ᐊᑭᖏᓐᓂᑦ ᐋᖅᑭᒃᓱᐃᓂᕐᒧᑦ ᐱᓕᕆᔾᔪᓯᖏᓐᓂᑦ. ᑕᒪᓐᓇ ᓴᖅᑭᑎᑦᑎᓕᕈᓐᓇᖅᐳᖅ ᐅᓄᙱᓐᓂᖅᓴᓂᒃ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐱᓇᔫᑎᓂᒃ, ᐱᓗᐊᙳᐊᖅᖢᓂ ᑕᒪᓐᓇ ᖃᓅᓂᐊᕋᓱᒋᔭᐅᓂᖓ ᐊᒃᑐᐊᓂᖃᖅᐸᑦ ᐱᑎᑦᑎᓗᓂᓗ ᑕᑯᒃᓴᐅᓂᕐᒥᒃ ᑕᒪᐃᓐᓄᑦ ᐃᓗᓕᖏᓐᓄᑦ ᐱᑎᑦᑎᓂᐊᕐᓗᓂ ᐅᖅᓱᐊᓗᖕᓂᒃ, ᓲᕐᓗ ᐃᒪᓐᓇ, ᓄᒃᑕᖅᑎᑦᑎᕙᖕᓂᕐᒧᑦ, ᐊᐅᓚᑦᑎᓂᕐᒧᑦ, ᐊᑭᖏᓐᓄᓪᓗ ᑳᓐᑐᓛᒋᔭᐅᔪᓄᑦ.
16. ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐊᖏᖅᖢᑎᒃ ᐊᑐᖅᑎᓕᒫᑦ ᐃᒃᐱᒋᑦᑎᐊᕐᓗᒋᑦ ᐅᖅᓱᐊᓗᖕᓄᑦ ᐊᑭᖏᑦ ᓯᕗᓪᓕᐅᔾᔭᐅᔭᕆᐊᓕᒃ ᑭᓯᐊᓂ ᐱᒻᒪᕆᐅᖕᒥᔪᖅ ᒥᒃᖠᒋᐊᖅᑎᓪᓗᒍ ᐊᑐᒐᔪᒃᓗᑎᒃ ᐊᑭᖏᓐᓄᑦ ᐊᓯᔾᔨᕈᑎᑦ. ᑖᔅᓱᒧᖓ ᐃᓱᖃᖅᖢᒍ, ᓇᓗᓇᙱᓚᖅ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐊᑐᖅᑎᖏᓪᓗ ᐱᕚᓪᓕᕋᔭᕐᓂᖏᓐᓂᒃ ᐱᐅᓂᖅᓴᒥᑦ, ᓈᒻᒪᖕᓂᖅᓴᒃᑯᑦ ᐊᑭᖏᓐᓄᑦ ᑐᓴᖅᑕᐅᔪᒃᓴᓂᒃ ᐅᖅᓱᐊᓗᖃᖅᑎᑦᑎᕙᒃᑐᓂᑦ. ᑕᒪᓐᓇ ᑲᔪᓯᓚᐅᙱᓐᓂᖓᓂ, ᑕᒪᕐᒥᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐊᑐᖅᑎᖏᓪᓗ ᐱᔨᑦᑎᕋᕐᕕᐅᑦᑎᐊᖅᐸᒃᐳᑦ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᑮᓇᐅᔭᖁᑎᒋᔭᐅᔪᓂᑦ ᐊᒃᑐᐊᓂᓕᖕᓄᓪᓗ ᐱᓕᕆᔾᔪᓯᕐᓄᑦ.
17. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᕿᒥᕐᕈᓯᒪᕗᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑲᑎᖅᓱᖅᓯᒪᔭᖏᓐᓂᒃ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎ ᐅᑎᖅᑎᑕᐅᔪᒃᓴᑦ ᐊᑐᖅᑕᐅᓇᔭᖅᑐᒧᑦ, ᐃᓚᓕᐅᔾᔭᐅᓪᓗᑎᒃ ᓇᓗᓇᐃᖅᓯᒪᓪᓗᑎᒃ ᐋᖅᑭᒃᑕᐅᓯᒪᔪᑦ ᑐᒃᓯᕋᐅᑎᒦᑦᑐᑦ ᓈᒻᒪᒃᓴᖅᖢᑎᒡᓗ ᐱᓕᕆᔾᔪᓯᕐᓂᒃ ᑲᑎᖅᓱᖅᑕᐅᓯᒪᔪᓂᒡᓗ ᐊᑐᖅᑕᐅᔪᑦ ᓈᒻᒪᖕᓂᖏᓐᓂᒃ ᒪᓕᒃᖢᑎᒡᓗ ᑭᖑᓂᑦᑎᓐᓂ ᐱᓕᕆᐊᖑᖃᑦᑕᖅᓯᒪᔪᓂᒃ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓇᓗᓇᐃᖅᓯᖕᒥᔪᑦ ᒫᓐᓇᐅᔪᖅ ᑐᖅᑯᖅᑕᐅᔪᑦ ᐊᒃᑐᐊᓂᖃᖅᑐᑦ 2023-ᒥ ᐃᓗᐃᑦᑑᓪᓗᒋᑦ ᐅᖅᓱᐊᓗᐃᑦ ᐊᒻᒪᓗ ᔭᓄᐊᕆ 2024 ᓂᕈᐊᖅᑕᐅᓯᒪᔪᑦ ᐅᖅᓱᐊᓗᐃᑦ ᐊᑭᖏᑦ.
18. ᐊᑭᖏᑕ ᖃᓄᐃᓕᖓᓂᖓᒍᑦ, ᑖᒃᑯᐊ ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐊᖏᖅᑕᐅᖁᔨᕗᑦ ᑐᒃᓯᕋᐅᑎᒥᑦ ᐅᑎᖅᑎᑕᐅᖁᓪᓗᒍ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᑉ ᐊᑭᖓᓐᓄᑦ ᓯᑎᐱᕆ 30, 2024-ᒧᑦ ᑎᑭᓪᓗᒍ. ᑕᐃᒪᐃᓕᖓᓂᖓ ᒪᓕᒡᓗᒍ, ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐋᖅᑭᒃᑕᐅᓚᐅᖅᐳᖅ ᑖᒃᑯᐊ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᒧᑦ ᐅᑎᖅᑎᑕᐅᔪᒃᓴᖅ ᐊᑭᖓ ᑐᒃᓯᕋᐅᑕᐅᓚᐅᖅᑐᖅ ᒪᓕᒡᓗᒍ ᐊᐃᕆᓕ 1, 2024-ᒥ ᓯᑎᐱᕆ 30, 2024-ᒧᑦ ᑎᑭᓪᓗᒍ ᓈᒻᒪᖕᓂᖓᓂᒃ ᐃᓄᖕᓄᓪᓗ ᐱᓕᕆᐊᒃᑯᒻᒥᒋᔭᐅᓂᖏᓐᓄᑦ.
19. ᐆᒻᒪᖁᑎᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ ᐊᑐᓕᖁᔨᔾᔪᑎᖏᑦ
20. ᐊᒡᒍᖅᓯᒪᓂᓕᒃ 13 (1) ᑖᒃᑯᓇᓂ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᖁᔭᖓᓐᓂᒃ ᐅᖃᖅᓯᒪᖕᒪᑦ:

ᕿᒥᕐᕈᔩᑦ ᑲᑎᒪᔨᖏᑦ, ᐅᖃᕐᕕᖃᖃᑦᑕᕐᓂᐊᖅᐳᑦ ᑲᒪᒋᔭᒃᓴᖃᑦᑎᑕᐅᔪᒧᑦ ᒥᓂᔅᑕᒧᑦ ᖃᓄᐃᓕᐅᖁᔭᒥᓂᑦ ᐃᒪᓐᓇ:

* 1. ᐊᓯᐊᓂᒃ ᐊᑭᒋᖁᔭᐅᔪᒧᑦ ᐊᑭᓕᒐᒃᓴᒥᒡᓘᓐᓃᑦ ᐊᔪᖅᑎᑕᐅᓗᓂ, ᐅᕝᕙᓘᓐᓃᑦ ᑖᒃᓯᖓ ᐊᑐᖅᑕᐅᔪᓐᓇᕐᓗᓂ,
  2. ᐊᓯᐊᓂᒃ ᐊᑭᒋᖁᔭᐅᔪᒧᑦ ᐊᑭᓕᒐᒃᓴᒥᒡᓘᓐᓃᑦ ᐊᔪᖅᑎᑕᐅᓗᓂ, ᐅᕝᕙᓘᓐᓃᑦ
  3. ᐊᓯᐊᓂᒃ ᖃᔅᓯᑐᕐᓂᐊᕐᓂᕋᐃᔪᒥᒃ ᐊᑭᓕᕆᐊᖃᖅᑎᑕᐅᔪᒥᒡᓘᓐᓃᑦ ᓇᓗᓇᐃᖅᑕᐅᑦᑎᐊᖅᓯᒪᔪᒥᒃ ᕿᒥᕐᕈᔩᑦ ᑲᑎᒪᔨᖏᓐᓂᑦ ᐊᑐᖅᑎᑦᑎᔪᖃᓪᓗᐊᖅᐳᖅ

1. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᖁᔨᓪᓗᑎᒃ ᓇᓗᓇᐃᔭᐅᑎᓂᒃ ᐱᓪᓗᒍ ᐊᑭᓕᐅᕆᓂᖅ ᓇᓚᐅᑦᑖᕐᓂᕐᓗ ᐊᑐᕋᓲᑎᑦ ᐊᑐᖅᑕᐅᔪᑦ ᐅᖅᓱᐊᓗᓕᕆᔨᒃᑯᓐᓄᑦ ᐊᑐᐃᓐᓇᐅᑎᑕᐅᓗᑎᒃ ᐊᑐᖅᑕᐅᓗᑎᒡᓗ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓂ ᓯᕗᓂᑦᑎᓐᓂ ᐊᑭᖏᓐᓂ ᐊᑭᓕᒐᒃᓴᓄᓪᓘᓐᓃᑦ ᑐᒃᓯᕋᖅᑕᓂ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ ᐊᒃᑐᐊᓂᓕᖕᓄᑦ ᐊᑭᓄᑦ/ᐊᑭᖓ ᐅᖅᓱᐊᓗᖕᒧᑦ.
2. ᒪᓕᒃᖢᒋᑦ ᖁᓛᓃᑦᑐᑦ, ᐆᒻᒪᖅᑯᑎᑦ ᐊᑭᖏᓐᓄᑦ ᕿᒥᕐᕈᔩᑦ ᑲᑎᒪᔨᖏᑦ ᐊᑐᓕᖁᔨᕗᑦ ᐅᖅᓱᐊᓗᖕᒧᑦ ᐊᑭᖓᓄᑦ ᓱᕐᕋᔾᔭᐃᒃᑯᑎ ᐊᑭᖃᖅᑎᒋᔪᖅ 3.70 cents per kWh-ᒧᑦ ᐊᖏᖅᑕᐅᖁᓪᓗᒍ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ, ᐊᐃᕆᓕ 1, 2024−ᒥ ᓯᑎᐱᕆ 30, 2024−ᒧᑦ.
3. ᑕᕝᕙᓂ ᐅᓂᒃᑲᐅᓯᕐᒥ ᐊᑭᕋᖅᑐᓕᕈᑕᐅᔾᔮᙱᓚᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᖏᓐᓄᑦ ᐃᓱᒪᒃᓴᖅᓯᐅᕈᑎᖃᖅᑎᓪᓗᒋᑦ ᐊᓯᖏᓐᓂᒃ ᐃᓱᒪᒋᔭᒃᓴᓂᒃ ᐱᔾᔪᑎᖃᕐᓗᑎᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ.

# ᑭᒡᒐᖅᑐᖅᖢᒋᑦ

# ᓄᓇᕗᒻᒥ ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ

****

**ᐅᓪᓗᖓ: ᒪᐃ 23, 2024**

**ᐹᓪ ᐅᑲᓕᖅ, ᐃᒃᓯᕙᐅᑕᖅ**

**ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ**

1. ᖃᓂᓛᒧᑦ 1-ᓴᒧᑦ [↑](#footnote-ref-1)
2. ᖃᓂᓛᒧᑦ 1-ᓴᒧᑦ [↑](#footnote-ref-2)